《鲈脍》
宋代·叶茵

圉圉洞庭阴，西风苦不情。
堕罾云叶乱，落刃雪花明。
列俎移桃菊，香斋捣桂橙。
四腮传雅咏，巨口窃嘉名。
误上仙翁钓，羞陪虏使觥。
甘腴殊机肉，鲜脆厌侯鲭。
银鲫将同调，丝莼久共盟。
祗缘乡味重，自觉宦情轻。
风度偏宜酒，头颅尚可羹。
谪仙空汗漫，何处脍长鲸。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。